राष्ट्रीय सुरक्षा दिवस मनाया, सुरक्षित कार्य संस्कृति अपनाने का आह्वान
राजसमंद | जेकेटायर एंड इंडस्ट्रीज लिमिटेड कांकरोली में शनिवार को 46 वां राष्ट्रीय सुरक्षा दिवस प्रशासनिक भवन में मनाया। कार्यक्रम में जेके टायर के वाइस प्रेसीडेंट एलपी श्रीवास्तव एवं जेके टायर एम्पलाइज यूनियन उपाध्यक्ष सज्जन सिंह राव ने सुरक्षा ध्वज फहराया। समारोह को संबोधित करते हुए एलपी श्रीवास्तव ने कहा कि हमें सुरक्षित कार्य संस्कृति को अपने जीवन में अपनाना होगा। उन्होंने जीरो एक्सीडेंट की ओर बढ़ने पर बल दिया। उन्होंने सुरक्षा पूर्ण सोच के लिए कर्मचारियों को अपने स्वास्थ्य का ध्यान रखने पर भी जोर दिया। सज्जन सिंह राव ने कहा कि जैसे हमने उत्पादन एवं अन्य क्षेत्रों में रिकार्ड बनाया है वैसे ही वर्ष 2017 को हम दुर्घटना रहित बना कर एक नया रिकॉर्ड बनाएं। कार्यक्रम में सुरक्षा से संबंधित प्रतिस्पर्धाओं में अमित जोशी, सुनिल वैष्णव, मुबारिक हुसैन, चैन सिंह राठौड़, , शंकरलाल कुमावत, दुर्गा सिंह, भागीरथ सिंह, डूंगरमल, राजेंद्र सिंह को पुरस्कार देकर सम्मानित किया। वर्ष 2016-17 में सर्वोत्तम सुरक्षा निष्पादन के लिए बीयूू-1 को विजेता तथा बीयूू-2 को उपविजेता, सुरक्षा में महत्वपूर्ण उपलब्धि के लिए बीयू-2 एवं एसएसयू-1 को शील्ड प्रदान कर कांट्रेक्टर्स को सुरक्षित कार्य के लिए सम्मानित किया। कार्यक्रम का संचालन संजय अग्रवाल एवं अनिल कायथवाल ने किया।
राजसमंद। जेके टायर फैक्ट्री में सुरक्षा सप्ताह मनाया।
जेके टायर ने मनाया 46वां राष्ट्रीय सुरक्षा दिवस, श्रमिकों को बताई सुरक्षा की तकनीक, कई श्रमिकों ने लिया भाग
hin_Deva hin_Deva bho_Deva hin_Deva